หุ้น KBANK -4% กังวลตั้งสำรอง สินเชื่อ STARK
โดยธนาคาร KBANK รวมถึง SCB เป็น 2 ธนาคาร ที่ถูกนำมาเชื่อมโยงกับหุ้น STARK ที่มีประเด็นอยู่ในตอนนี้
20 เม.ย. 2566

หุ้น KBANK -4% กังวลตั้งสำรอง สินเชื่อ STARK /โดย ลงทุนแมน
โดยธนาคาร KBANK รวมถึง SCB เป็น 2 ธนาคาร ที่ถูกนำมาเชื่อมโยงกับหุ้น STARK ที่มีประเด็นอยู่ในตอนนี้
แล้วหุ้น STARK มีประเด็นอะไร ?
สรุปธุรกิจ STARK สั้น ๆ คือ เป็นบริษัททำธุรกิจขายสายไฟ สายเคเบิล จดทะเบียนอยู่ในตลาดหุ้นไทย มีมูลค่าราว 32,000 ล้านบาท
ประเด็นมันอยู่ตรงที่ STARK ได้ถูกขึ้นเครื่องหมาย SP ถูกระงับการซื้อขายไปในเดือนที่แล้ว เนื่องจากไม่ส่งงบการเงินปี 2565 ตามกำหนด
ก่อนหน้านี้ บริษัทก็ได้มีการรายงานว่าจะขอนำส่ง งบการเงิน ภายในวันที่ 21 เมษายน 2566 หรือก็คือพรุ่งนี้
แต่เมื่อวาน บริษัทกลับแจ้งต่อตลาดหลักทรัพย์ว่า
- คณะกรรมการ มีการแจ้งลาออกพร้อมกัน 7 คน 
- เปลี่ยน CFO และผู้ควบคุมดูแลทำบัญชี
และจะขอเลื่อนส่งงบการเงินออกไปอีก เป็นในช่วงเดือนพฤษภาคม ถึง มิถุนายน ปี 2566
นักลงทุน จึงกังวลว่า STARK มีแนวโน้มจะผิดนัดชำระหนี้กับทางธนาคาร ส่งผลให้ธนาคารจะมีค่าใช้จ่ายจากการตั้งสำรองผลขาดทุนด้านเครดิตที่คาดว่าจะเกิดขึ้น และหลายสำนักข่าวรายงานตรงกันว่า KBANK และ SCB เป็นเจ้าหนี้รายใหญ่ของบริษัทแห่งนี้
โดยฐานะทางการเงินล่าสุดของ STARK มีการกู้เงินจากธนาคาร 8,600 ล้านบาท แปลว่าธนาคารที่ปล่อยกู้ อาจจะต้องตั้งสำรองหนี้เสีย มูลค่าหลายพันล้านบาท
จึงเป็นเหตุผลให้มีนักลงทุนเทขายหุ้นของ KBANK จนร่วงลง -4% และ SCB -1% ในวันนี้..
References
-
-
-